Yiwen seg yimtawayen-a d tasektayt n umsegzu i usnegmu n unmireg asindisan azzayri-aṭalyani yerzan tiṛmisin tilemmasin d tmecṭuḥin d temguriwin tilemmasin d tmecṭuḥin akked tesguri tucrikt n umennuɣ mgal usgufsu d usidrem n tremɣa, ɣef wakken ay d-yenna uɣlif.
Aḍris-a yesskanay-d timeɣsiwt n uselway n tegduda akken « ad yeṭṭef deg yimirwen-nnes yerzan amennuɣ mgal usekki arusḍif n yidrimen d usuɣal n wayla ay yettwareɣmen ɣer uzɣar », ɣef wakken ay d-yenna ulɣu-a.
Amtawa niḍen yettwazemlen d tasektayt n umsegzu i unmireg deg ugzum n tmerrit d uneggaf n umtawa deg tɣult n yidles.
Tettwazmel daɣ tsektayt n umsegzu gar Sonatrach d teṛmist taṭalyanit n ENI deg tɣult n usnirem.
Seg yidis niḍen, yernu i lmend n usmuteg, deg Zzayer Tamaneɣt, n usuddes n Tqacuct Tagernabaḍt Tis 4 gar Zzayer d Ṭṭalyan ussan n 18 d 19 Yulyu 2022, gan-d tasguri ay zemlen uneɣlaf n yiweẓla iwerdaniyen d umɣiwan aɣelnaw deg uzɣar, Mass Ramtane Lamamra, d umtil-nnes aṭalyani, d tin aydeg sin-a n yinabaḍen wekkden-d timeɣsiwt tucrikt n usdusu n ublag-nsen asnuddsan d usdusu n wassaɣen gar Zzayer d Ṭṭalyan deg yigzumen uzwiranen.
kab_Latn kab_Latn kab_Latn kab_Latn kab_Latn